సరి కొత్త పి.పా కథ
కొన్ని వారాల క్రితం ప్రసేపా వారి ఆవిర్భావ దినోత్సవ మహాసభలో పీకే గారి ప్రసంగమూ, అదే కోవలో సాగుతున్న మాటా మంతీలు వింటే ఒక విషయం స్పష్టంగా తెలిసింది. అనగా.. అతనికి రాజకీయ నాయకుడు కావలసిన వారికి ఉండవలసిన తిక్క అయితే ఉంది కానీ దానికి లెక్క మాత్రం లేదు సుమా అనిపించింది. ఎందుకో ఆ మధ్య రంగనాయకమ్మ తను వ్రాసిన "ఇదండీ మహా భారతం" గురించి టీవీలో ఇంటర్వ్యూ ఇస్తూ "అర్థం పర్థం లేని యక్ష ప్రశ్నలకి అంత కన్నా అర్థం పర్థం లేని సమాధానాలు చెప్పిన ధర్మరాజు ఇవాళ ఐదో క్లాసు కూడా పాస్ అవలేడు" అని నొక్కి వక్కాణించిన మాట జ్ఞాపకం వచ్చి, అలాగే ఈ పీకే రాజకీయ లెక్కలలో కనీసం అన్నగారి లాగా అత్తెసరు మార్కులతో అయినా పాస్ అయినా అవుతాడా అనే అనుమానం వేస్తోంది.
నిజానికి రాజకీయాల్లో ప్రశ్నించడానికి మాత్రమే వస్తున్నట్టు ప్రకటించిన ఈ పీకే ముందు ఒంటి నిండా బూడిద పూసుకున్న ఏ పంతులు గారినో అర్థ రాత్రి ఎవరూ చూడకుండా చేతి రేఖలో, జాతకమో చూపించుకుని ప్రశ్నించి ఉంటే ఆయన వేదాలూ, తాళ పత్రాలూ చూసి "ప్రజ" లకీ "కాపు పార్టీ" లకీ పొసగదూ అని శాస్త్రం చెప్తోందీ, నువ్వనుకునే ప్రజా సేనకి మారు పేరు జన సేన లాంటిదే కదా!. "ప్రజా రాజ్యం" అనే పేరు పెట్టాక మీ అన్న గారు కాంగ్రెస్ లోనూ, ఆయన్ని నమ్ముకున్న వాళ్ళు గోదాట్లోనూ కలిసిపోయారు కదా, అంచేత నువ్వు హాయిగా పకపా... అంటే నీ పేరిటే పవన్ కల్యాణ్ పార్టీ అని పెట్టేసుకో, ఈ జనం జోలికి వెళ్లొద్దు అని ఆ పంతులు చెప్పి ఉండే వాడు కదా!
అదేమిటి అంత మాట అనేశావ్...అలా కులం పేరు ఇలా పబ్లిగ్గా రాసేస్తే నీ కులం కొంపలంటుకు పోవూ అని ఎవరైనా నన్ను అంటే "అబ్బే పరవా లేదు లెండి. మా కులం కొంపలు ఏనాడో కాలి బూడిద అయిపోయాయి. ఆ బూడిదలో పెట్రోలు పోసినా మళ్ళీ అంటుకోదు. అలా అని కాలి బూడిద, చేతి బూడిద, మోచేతి బూడిద అని రకరకాల వెరైటీ బూడిదలు ఉండవు. ఆ మాటకొస్తే తెలుగు రాష్ట్రాలలో అంతా బాహాటంగా కులాల వారీగానే పంపిణీ అవుతుంది. ఉదాహరణకి ఇటీవల ఆం.ప్ర బడ్జెట్ పద్దు చూస్తే అధికార వర్గం వారికి అనధికార కేటాయింపులు ఎలాగా ఉంటాయి కాబట్టి ఇతర కులాల వారికి పేరు పేరునా ఫలానా కులానికి ఇరవై లక్షల నుంచి ఇరవై కోట్లు, ఫలానా మరో కులానికి ఇరవై కోట్ల నుంచి నలభై కోట్లు..వగైరా. కేటాయింపులు జరిగాయా లేదా! అందుకే సీతారామ శాస్త్రి జగమంత కులం నాది. ఏకాకి జీవితం నీది లాంటి పాట ఏదో రాశాడు. ఏకాకి అనగానే మళ్ళీ నాకు గబ్బర్ సింగే జ్ఞాపకం వస్తున్నాడు. పక్కనే ఎప్పుడైనా కెవ్వు కేకలు వేస్తూ ఎవరైనా కనపడతారేమో అని రెండేళ్ళ నుంచీ ఎదురు చూస్తున్నాను కానీ ఆయన దగ్గర ఉన్న రెండు స్క్రిప్ట్స్ లోనూ మరో పాత్ర లేనే లేదు.
అంటే... రాజకీయ నాయకులందరికీ సినిమా ఒకటే కానీ జేబులో కనీసం రెండు స్క్రిప్ట్స్ ఉంటాయి. ఒకటి కామెడీ. మరోటి ట్రాజెడీ. ఇప్పుడు చూడండి. న.మో గారు ఆయన పేరు నిలబెట్టుకున్నారు కదా...న.మో...అంటే నమ్మక ద్రోహం. సుమారు నాలుగేళ్ళు ప్రత్యేక హోదా ఇస్తాం, లేక పొతే అంత కంటే ఎక్కువ అయిన ప్రత్యేక పేకేజీ ఇస్తాం అని కామెడీ చేసి తీరా సినిమా ఆఖరికి వచ్చే సరికి "భశుం" కార్డ్ వేసేసి "తాయిలాలు ఇవ్వం. తన్నుకు చావండి" అని మోదీ గారు అన్నీ ఇచ్చినట్టే ఇచ్చి గోచీ లాకున్నారా లేదా!
పవన్ కళ్యాణ్ గారు నిన్న మొన్నటి దాకా చంద్ర బాబు గారి బూట్ పాలిష్ చేస్తున్నట్టు కనపడి, ఇప్పుడు మోడీ గారి గెడ్డం దువ్వుతున్నట్టు కనపడుతున్నాడా లేదా?
వై ఎస్ జగన్ కి అయితే ఒక స్క్రీన్ ప్లే లో శత్రు వైరుధ్యం..అనగా చంద్ర బాబు మీద బురద జల్లడం ప్రధాన అంశం అయితే రెండో స్క్రీన్ ప్లే లో మిత్ర వైరుధ్యం...అంటే తన మీద కేసులు మాఫీ చెయ్యాలంటే భాజపా తో స్నేహంగా ఉండి తీరాలి కానీ పైకి మటుకు "నేను కొట్టినట్టు నటిస్తాను, నువ్వు ఏడ్చినట్టు నటించు" అనే డ్రామా ప్రకారం అప్పుడప్పుడు భాజపా రాష్ట్రానికి ఏమీ చెయ్యడం లేదు అని విమర్శించడం అనమాట.
ఇక ఇప్పుడు అరణ్య వాసంలో ఉన్న కాంగ్రెస్ నాయకులు ఆ నాడు తలుపులు మూసి అంధ్ర ప్రదేశ్ ని గోచీతో తో బయటకి గెంటేసి, ఈ నాడు తలుపుల బయట ఉండి, లోపలికి రానిస్తే చాలు, అన్ని హామీలకీ మాదే పూచీ అనడం కొత్త సీసా లో పాత సారా లాంటిదే. అందుకే మహా కవి శ్రీశ్రీ "సీసా లేబుల్ మారిస్తే బ్రాందీ విస్కీ అగునే?" అన్నాడు.
ఇక..40 ఏళ్ల "సుదీర్ఘ తెలివి తేటలు" ఉన్న చంద్ర బాబు గారు అటు ప్రత్యేక హోదా విషయంలో కానీ, ప్రత్యేక పేకేజీ విషయంలో కానీ మోదీ చేతిలో రాజకీయ ఓటమి చవి చూశారు అనే చెప్పుకోవాలి. కనీసం ప్రస్తుతానికి. అది భాజపా వారి వచ్చే ఏటి ఎన్నికల వ్యూహం లో భాగమే...ఎందుకంటే..ఎటు నుంచి ఎటు చూసినా – జగన్ మీద కేసులు కొట్టేస్తే తప్ప - ఆంధ్ర ప్రదేశ్ లో చంద్ర బాబు ఉన్నంత కాలం రాష్ట్ర స్థాయిలో భాజపా పదవిలోకి రాలేదు సరి కదా, లోక్ సభ సీట్లు కూడా ఒకటో రెండో తప్ప స్వంతంగా గెల్చుకో లేదు. అంచేత ఈ ప్రత్యేక హోదా కి అయ్యే డబ్బు ఇతర రాష్ట్రాలలో పెట్టుబడిగా పెట్టుకోవడం మంచిది అనే వ్యూహంతో మోదీ తెదేపా ని మోదేశారు. ఇక్కడితో భాజపా ఆగదు. వచ్చే ఎన్నికల దాకా తెదేపాని కేంద్ర ప్రభుత్వ అధికారంతో ఏదో రకంగా వేధిస్తూనే ఉంటుంది. ఉదాహరణకి జాతీయ ప్రాజెక్ట్ అయిన పోలవరానికి రక రకాల సాంకేతిక, ఆర్ధిక అడ్డంకులు కలిగించడం ఖాయం. తెదేపా ప్రభుత్వం మీదా, అవసరం అయితే చంద్ర బాబు మీదే అవినీతి ఆరోపణలు ఇప్పటికే మొదలు అయ్యాయి – పవన్ కళ్యాణ్ గారు లోకేశ్ మీద చేసిన వ్యాఖ్యలు వాటికి నాందీ ప్రస్తావన.
ఇక భాజపా సరదాగా ఆడుకోడానికి పాత లక్క బొమ్మ వైకపా, కొత్త హీరో బొమ్మ పకపా ఉండనే ఉన్నాయి. సరదా ఏమిటంటే కాంగ్రెస్ కూడా ఆ బొమ్మల తోటే ఆడుకుంటుంది. అందరికీ రాజకీయ శత్రువు..ప్రస్తుతం ఏకాకి కానీ ఏకైక వీరుడు చంద్ర బాబు నాయుడు. మొదటి నుంచీ ఆయన పదజాలంలో కూడా "నేను" అనే మాట ఎక్కువగా వినపడినా, ఇప్పుడు కేంద్రం తో పోరాటానికి రాష్ట్రం మొత్తం కలిసి రావాలి కాబట్టి "మనం" అనే మాట వినపడుతోంది. పవన్ కళ్యాణ్ ఇంకా చాలా కాలం "నేను" మాయలోనే ఉంటాడు. జగన్ గారు వాళ్ళ నాయన పేరు లేకుండా సొంతంగా చెప్పుకోడానికి ఏమీ లేదు. ఉన్నా, అవి పబ్లిగ్గా చెప్పుకునేవి కాదు.
రాబోయే ఏడాదిలో ఆంధ్ర ప్రదేశ్ లో ప్రత్యేక హోదా, పేకేజీ లాంటి విషయాల మీద ఎవరు ఎంత అరిచి గగ్గోలు పెట్టినా అదంతా చెవిటి వాడి ముందు శంఖం ఊదడమే. కేవలం దవడలు నొప్పి పెట్టడం తప్ప మరేం లేదు. ఆ అరుపులు కేంద్రం దాకా దేవుడెరుగు కనీసం తెలంగాణా దాకా కూడా వినపడవు. తెలంగాణా ప్రస్తావన ఎందుకు అంటే.. కేంద్రం మీద తెదేపా, వైకాపా అవిశ్వాస తీర్మానం పెట్టినప్పుడు సాటి తెలుగు రాష్ట్రాన్ని సమర్ధించక పోయినా కాస్త అర్ధం చేసుకో వచ్చును కానీ "పక్కింట్లో పెళ్లవుతుంటే మా ఇంటికి రంగులు ఎందుకు?" అని ఒకానొక తెరాస పార్టీ సీనియర్ సభ్యుడు అనడం చాలా ఎబ్బెట్టుగా ఉంది. ఇక నా అనుమానం ఏమిటంటే త్వరలోనే కాస్త సద్దు మణిగాక ఎన్నికల సమయంలో ఇదే మోదీ గారు అవసరం అనిపిస్తే ...విశాఖ రైల్వే జోనూ ఇస్తారు. కడప ఉక్కు కర్మాగారమూ ఇస్తారు....వాటికి క్రెడిట్ మటుకు తెలుగు దేశం పార్టీకి చెందకుండా జాగ్రత్త పడతారు.
త్వరలోనే జగన్ మీద కేసులు కొట్టేసి ఆంధ్ర ప్రదేశ్ లో పూర్తిగానూ, తెలంగాణా లో కొంచెమూ సరి కొత్త రాజకీయ వాతావరణం – నిజానికి సంక్షోభం - సృష్టించి ఎన్నికలలో భాజాపా తన వ్యూహానికి పదును పెట్టుకుంటుంది అని నాకు అనిపిస్తోంది. ప్రత్యేక హోదా అంశం ఈ మొత్తం ప్రణాళిక లో ఒక భాగం మాత్రమే.
ఈ పార్టీలన్నింటిలోనూ నాకు నవ్వొచ్చేది ఆ యు టర్న్ అనే మాట. ప్రతీ పార్టీ మరొక పార్టీ ని 'యు టర్న్ తీసుకున్నారు, మళ్ళీ యు టర్న్ తీసుకున్నారు" అని అనని రోజు లేదు. జామెట్రీ ప్రకారం విషయం ఏమిటంటే..ఒక యు టర్న్ అయితే వచ్చిన వేపే మళ్ళీ ప్రయాణం కొనసాగించడం, రెండో యు టర్న్ తీసుకుంటే సరిగ్గా ఎక్కడ ప్రయాణం మొదలు పెట్టామో అక్కడికే చేరుకోడం. అనగా అన్ని పార్టీలు ఎక్కడ వేసిన గొంగళీలు అక్కడే ఉన్నాయి అని అర్ధం.
ఇక అసలు విభజన చట్టం ప్రకారం అంశాల ప్రకారం ఏయే అంశానికి ఎంత డబ్బు, ఎప్పుడు , ఏ ప్రణాళిక ద్వారా కేంద్రం రాష్ట్రానికి సమకూర్చాలి, ఎంత సమకూర్చారు... ఎవరూ స్పష్టంగా లెక్కలు చెప్పక పోవడం, చెప్పినా అవి "పంచ్" డైలాగుల మధ్య ఆవిరై పోవడం నాకు అర్ధం కాని విషయం. పవన్ కళ్యాణ్ గారు జయ ప్రకాష్ నారాయణ్, ఉండవల్లి వగైరాలతో ఒక నిజ నిర్ధారణ సంఘం వేసినా దానికి సాధికారత లేదు. ఈ రాజకీయ రణగొణలలో దాని రిపోర్ట్ ఎవరూ పట్టించుకో లేదు. "విభజన చట్టం ప్రకారం ఇన్ని లక్షల కోట్లు ఇవ్వాలి, అన్ని లక్షల కోట్లు కావాలి" అని మాత్రమే గొంతెత్తి చాటుతూ, ఇంత వరకు అసలు ఏమైనా సహాయం చేశారా, చేస్తే ఎంతా అనే విషయం ఎక్కువ మాట్లాడని తెదేపా ధాటికి "ఇంతకి ఇంత ఇచ్చాం" అని గణాంకాలతో సులభంగా నిరూపించుకోగల కేంద్రం ఆ పని చెయ్యక, లేదా చెయ్య లేకపోవడానికి కారణం బీజీపీకి రాష్ట్రం లో "పెద్ద గొంతుక" ఉన్న బలమైన నాయకులు లేక పోవడం ఒక కారణం. ఇది డబ్బు ఒకటే కాదు...విద్యా సంస్థలు, రైల్వే జోన్, ఉక్కు కర్మాగారం, అమరావతి నిర్మాణం లాంటి మౌలిక వసతుల ఏర్పాటుల విషయంలో కూడా చట్ట ప్రకారం కేంద్రం ఏం చెయ్యాలి, ఏం చేసిందీ ..ఈ విషయాలలో కూడా రాష్ట్రం కానీ, కేంద్రం కానీ ఒక శ్వేత పత్రం విడుదల చేసి వాస్తవాలు మనకి తెలియజేస్తే బావుండును. కానీ బావుండదు కదా....అందుకని అది జరగదు.
కేవలం తెలుగు భాష, సాహిత్యం, సంస్కృతుల పట్ల ఆయనకున్న నిరాసక్తత నాకు విచారం కలిగిస్తుంది తప్ప చంద్ర బాబు నాయుడు ఒక స్పష్టమైన అవగాహన, రాష్ట్ర భవిషత్తు మీద ఒక మంచి విజన్, దానికి తగ్గ రూప కల్పన ఉన్న నాయకుడు. దానికి సాయం లోకేశ్ నాయుడు రాకతో కనీసం మరో యాభై ఏళ్ళు అటువంటి భావ జాలం ఉన్న పరిపాలన కొనసాగేలా అన్ని రకాల గానూ ఆయన వర్గం సమర్ధించడం చెప్పుకోదగ్గది. ఈ సమర్ధన అమెరికాలో కూడా బాగా విస్తరించింది. ఇక్కడ ఏ ఊళ్లో చూసినా ఎన్నారై టీడీపీ ఆర్భాటాలు, కొన్ని జాతీయ సంఘాలు, చాలా స్థానిక తెలుగు సంఘాలు వారి ఆధీనంలోనే నడవడం దానికి ఉదాహరణలు.
ఆఖరిగా...సరదాగా..
ఇన్ని పార్టీలు చూస్తుంటే.... భాజపా, ఇంకాంపా, వైకాపా, ప్రసేపా, మాకపా, భాకపా....గుర్తు పట్ట లేదేమో...వీటిల్లో ఆఖరి రెండూ కమ్యూనిస్ట్ పార్టీలు లెండి...నేను మటుకు ఒక. పి.పా ఎందుకు పెట్టుకో కూడదా అనిపిస్తోంది....పి.పా అంటే ఏం లేదు..పనికిమాలిన పార్టీ...అప్పుడు నేను కూడా ఎంత చెత్త వాగినా అన్ని టీవీలలోనూ కనపడ వచ్చును కదా! ఏమంటారు?
sari kotta pi.paa katha
konni vaaraala kritam prasepa vaari aavirbhava dinotsava mahasabhalo peeke gaari prasangamuu, adhe kovalo saagutunna mata manteelu vinte oka vishayam spashtamgaa telisindi. anagaa.. ataniki rajakeeya nayakudu kaavalasina vaariki undavalasina tikka ayithe undi cony daaniki lekka maatram ledu suma anipinchindi. enduko aa madhya ranganayakamma tanu vraasina "idandii mahaa bhaaratam" gurinchi tvlo intervio istuu "artham partham laeni yaksha prasnalaki anta kanna artham partham laeni samaadhaanaalu cheppina dharmaraju ivaala aido klaasu kuudaa pas avaledu" ani nokki vakkaaninchina maata ghnaapakam vachi, alaage ee peeke rajakeeya lekkalalo kaneesam annagari laga attesaru maarkulatho aina pas aina avtada ane anumanam vestondi.
nijaaniki rajakeeyaallo prasninchadaaniki matrame vastunnattu prakatinchina ee peeke mundu onti ninda boodida poosukunna e pantulu garino artha raatri evaruu chudakunda cheti rekhalo, jaatakamo choopinchukuni prasninchi unte aayana vaedaaluu, taala patraaluu chusi "praja" laki "kaapu party" laki posagaduu ani saastram cheptondi, nuvvanukune praja senaki maaru paeru jana sena lantide kada!. "praja rajyam" ane paeru pettaka mee anna gaaru congress lonoo, aayanni nammukunna vaallu godaatlonuu kalisipoyaru kada, anchetha nuvvu haayigaa pakapa... ante nee perite povan kalyan party ani pettesuko, ee janam joliki velloddu ani aa pantulu cheppi unde vaadu kada!
ademiti anta maata anesav...alaa kulam paeru ilaa pabligga raseste nee kulam kompalantuku povoo ani evaraina nannu ante "abbe parava ledu lendi. maa kulam kompalu enado kaali boodida aipoyayi. aa boodidalo petrolu posina mallee antukodu. alaa ani kaali boodida, cheti boodida, mocheti boodida ani rakarakaala verity boodidalu undavu. aa matakoste telugu rashtralalo antaa baahaatamgaa kulaala vaareegaane pampinee avutundi. udaaharanaki iteevala aam.pra budget paddu chuste adhikara vargam vaariki anadhikaara ketayimpulu elaga untaayi kabatti itara kulaala vaariki paeru peruna falana kulaniki iravai lakshala nunchi iravai kotlu, falana maro kulaniki iravai kotla nunchi nalabhai kotlu..vagaira. ketayimpulu jarigaya leda! anduke siitarama saastri jagamanta kulam naadi. ekaki jeevitam needi lanti paata edho raasaadu. ekaki anagaane mallee naaku gabbar singe ghnaapakam vastunnadu. pakkane eppudaina kevvu kekalu vestu evaraina kanapadataremo ani rendella nunchi eduru chustunnanu cony aayana daggara unna rendu scripts lonoo maro paatra lene ledu.
ante... rajakeeya naayakulandarikii sinima okate cony jebulo kaneesam rendu scripts untaayi. okati comedy. maroti trajedy. ippudu chudandi. na.moo gaaru aayana paeru nilabettukunnaru kada...na.moo...ante nammaka droham. sumaru naalugellu pratyeka hoda istam, leka pothe anta kante ekkuva ayina pratyeka pakeji istam ani comedy chesi tiiraa sinima aakhariki vache sariki "bhashum" card vesesi "taayilaalu ivvam. tannuku chavandi" ani modii gaaru annee ichinatte ichi gochee lakunnara leda!
povan kalyan gaaru ninna monnati daka chandra baabu gaari boot palish chestunnattu kanapadi, ippudu mody gaari geddam duvvutunnattu kanapadutunnada leda?
vai es jagan ki ayithe oka screen play loo shatru vairudhyam..anagaa chandra baabu meeda burada jalladam pradhaana amsam ayithe rendo screen play loo mitra vairudhyam...ante tana meeda kesulu maffey cheyyalante bhajapa thoo snehamgaa undi tiiraali cony paiki matuku "nenu kottinattu natistaanu, nuvvu edchinattu natinchu" ane drama prakaaram appudappudu bhajapa rashtraniki emi cheyyadam ledu ani vimarsinchadam anamata.
ika ippudu aranya vaasamlo unna congress naayakulu aa naadu talupulu moosi andhra pradesh ni gocheetho thoo bayataki gentesi, ee naadu talupula bayata undi, lopaliki raniste chaalu, anni haameelakee maade poochee anadam kotta seesa loo paata sara lantide. anduke mahaa kavi srishree "seesa lebul maariste brandi viski agune?" annadu.
ika..40 ella "sudeergha telivi tetalu" unna chandra baabu gaaru atu pratyeka hoda vishayamlo cony, pratyeka pakeji vishayamlo cony modii chetilo rajakeeya otami chavi chusaru ane cheppukovali. kaneesam prastutaaniki. adhi bhajapa vaari vache eta ennikala vyuham loo bhagame...endukante..etu nunchi etu chusina – jagan meeda kesulu kotteste tappa - aandhra pradesh loo chandra baabu unnanta kaalam rashtra sthaayilo bhajapa padaviloki raledu sari kada, lok sabha seetlu kuudaa okato rendo tappa swantamgaa gelchuko ledu. anchetha ee pratyeka hoda ki ayye dabbu itara rashtralalo pettubadigaa pettukovadam manchidi ane vyuuhamtoe modii tedepa ni modesaru. ikkaditho bhajapa aagadu. vache ennikala daka tedepaani kendra prabhutva adhikaaramtho edho rakamgaa vedhistune untundi. udaaharanaki jaateeya praject ayina polavaraaniki raka rakala saanketika, aardhika addankulu kaliginchadam khayam. tedepa prabhutvam meeda, avasaram ayithe chandra baabu meede avineeti aaropanalu ippatike modalu ayyai – povan kalyan gaaru lokesh meeda chesina vyaakhyalu vaatiki naandii prastaavana.
ika bhajapa saradaagaa aadukodaaniki paata lakka bomma vaikapa, kotta heero bomma pakapa undane unnaayi. sarada emitante congress kuudaa aa bommala thote aadukuntundi. andarikee rajakeeya satruvu..prastutam ekaki cony ekaika veerudu chandra baabu nayudu. modati nunchi aayana padajaalamlo kuudaa "nenu" ane maata ekkuvagaa vinapadina, ippudu kendram thoo poraataaniki rashtram mottam kalisi ravali kabatti "manam" ane maata vinapadutondi. povan kalyan inka chala kaalam "nenu" mayalone untaadu. jagan gaaru vaalla naayana paeru lekunda sontamgaa cheppukodaaniki emi ledu. unna, avi pabligga cheppukunevi kaadu.
raboye edaadilo aandhra pradesh loo pratyeka hoda, pakeji lanti vishayaala meeda evaru entha arichi gaggolu pettina adanta cheviti vaadi mundu sankham oodadame. kevalam davadalu noppi pettadam tappa marem ledu. aa arupulu kendram daka devuderugu kaneesam telamgaanaa daka kuudaa vinapadavu. telamgaanaa prastaavana enduku ante.. kendram meeda tedepa, vaikapa avishwasa teermaanam pettinappudu saati telugu rashtranni samardhinchaka poina kaasta ardham chesuko vachunu cony "pakkintlo pellavutunte maa intiki rangulu enduku?" ani okanoka terasa party seanier sabhyudu anadam chala ebbettuga undi. ika naa anumanam emitante twaralone kaasta saddu manigaaka ennikala samayamlo ide modii gaaru avasaram anipiste ...visakha railve jonoo istaaru. kadapa ukku karmaagaaramuu istaaru....vaatiki credit matuku telugu desham paarteeki chendakunda jaagratta padataaru.
twaralone jagan meeda kesulu kottesi aandhra pradesh loo puurtigaanuu, telamgaanaa loo konchemuu sari kotta rajakeeya vaataavaranam – nijaaniki sankshobham - srushtinchi ennikalalo bhajapa tana vyuuhaaniki padunu pettukuntundi ani naaku anipistondi. pratyeka hoda amsam ee mottam pranaalika loo oka bhagam matrame.
ee paartiilannintiloonuu naaku navvochedi aa yu turn ane maata. pratee party maroka party ni 'yu turn teesukunnaru, mallee yu turn teesukunnaru" ani anani roju ledu. jametry prakaaram vishayam emitante..oka yu turn ayithe vachina vepe mallee prayaanam konasaginchadam, rendo yu turn teesukunte sarigga ekkada prayaanam modalu pettamo akkadike cherukodam. anagaa anni paarteelu ekkada vesina gongaleelu akkade unnaayi ani ardham.
ika asalu vibhajana chattam prakaaram amsaala prakaaram eye amsaaniki entha dabbu, eppudu , e pranaalika dwara kendram rashtraniki samakuurchaali, entha samakuurchaaru... evaruu spashtamgaa lekkalu cheppaka povadam, cheppina avi "punch" dailagula madhya aavirai povadam naaku ardham kaani vishayam. povan kalyan gaaru jaya prakash narayan, undavalli vagairaalato oka nija nirdhaarana sangham vesina daaniki saadhikaarata ledu. ee rajakeeya ranagonalalo daani report evaruu pattinchuko ledu. "vibhajana chattam prakaaram inni lakshala kotlu ivvali, anni lakshala kotlu kavali" ani matrame gontetti chaatutuu, inta varaku asalu emaina sahayam chesara, cheste entaa ane vishayam ekkuva matladani tedepa dhaatiki "intaki inta icham" ani ganaamkaalato sulabhamgaa niroopinchukogala kendram aa pani cheyyaka, leda cheyya lekapovadaniki kaaranam beejeepeeki rashtram loo "pedda gontuka" unna balamaina naayakulu leka povadam oka kaaranam. idhi dabbu okate kaadu...vidya samsthalu, railve jon, ukku karmagaram, amaravati nirmaanam lanti moulika vasatula erpaatula vishayamlo kuudaa chatta prakaaram kendram yem cheyyali, yem chesindi ..ee vishayaalalo kuudaa rashtram cony, kendram cony oka shwetha patram vidudala chesi vaastavaalu manaki teliyajeste baavundunu. cony bavundadu kada....andukani adhi jaragadu.
kevalam telugu bhasha, saahityam, samskrutula patla aayanakunna niraasaktata naaku vichaaram kaligistundi tappa chandra baabu nayudu oka spashtamaina avagaahana, rashtra bhavishattu meeda oka manchi vijan, daaniki tagga roopa kalpana unna nayakudu. daaniki saayam lokesh nayudu raakatho kaneesam maro yabhai ellu atuvanti bhaava jaalam unna paripaalana konasagela anni rakala gaanuu aayana vargam samardhinchadam cheppukodaggadi. ee samardhana americalo kuudaa baga vistarinchindi. ikkada e oollo chusina ennarai tdp aarbhaataalu, konni jaateeya sanghaalu, chala sthaanika telugu sanghaalu vaari aadheenamlone nadavadam daaniki udaaharanalu.
aakharigaa...saradaagaa..
inni paarteelu chustunte.... bhajapa, inkampa, vaikapa, prasepa, makapa, bhakapa....gurtu patta ledemo...veetillo akhari rendoo communist paarteelu lendi...nenu matuku oka. pi.paa enduku pettuko kuudadaa anipistondi....pi.paa ante yem ledu..panikimaalina party...appudu nenu kuudaa entha chetta vagina anni teeveelaloonuu kanapada vachunu kada! emantaru?